EELNÕU	
OTSUS	xx.xx.202x nr xx	
Projekteerimistingimused elamu püstitamiseks Pärnu linnas Kihlepa külas Õismetsa kinnistul	
08.04.2025 esitati Pärnu Linnavalitsuse planeerimisosakonnale taotlus nr 2511002/10377 projekteerimistingimuste saamiseks Pärnu linnas Kihlepa külas Õismetsa kinnistule (katastritunnus 15905:002:0119) elamu püstitamiseks. 

PROJEKTEERIMISTINGIMUSTE SISU JA PÕHJENDUSED

Audru Vallavolikogu 13.05.2010 määrusega nr 19 kehtestatud „Audru valla üldplaneeringu“ (edaspidi üldplaneering) kohaselt asub Õismetsa kinnistu väljaspool detailplaneeringu koostamise kohustusega ala hajaasustuses maatulundusmaal, kus on lubatud püstitada üks ühepereelamu ning kuni kolm abihoonet.

Ehitusseadustiku § 26 lg 2 p 1 kohaselt detailplaneeringu koostamise kohustuse puudumisel 
annab pädev asutus projekteerimistingimused hoone või olulise rajatise püstitamiseks või 
rajamiseks. Ehitusseadustiku § 26 lg 3 kohaselt arvestatakse projekteerimistingimuste andmisel 
1) hoone või olulise rajatise asukohas väljakujunenud keskkonda, sealhulgas hoonestuslaadi; 
2) et projekteerimistingimuste andmine ei oleks vastuolus õigusaktide, isikute õiguste või avaliku huviga; 3) üldplaneeringus määratud tingimusi.

Piirkonna väljakujunenud keskkond on ääremaale iseloomuliku ilmega, kus on erinevad talukompleksid. Õismetsa kinnistule kavandatav sobitub olemasolevasse keskkonda, kuna on järgitud piirkonna hoonestuslaadi ja olemasolevat olukorda.

Ehitusseadustiku § 31 lg 4 p 2 kohaselt esitatakse eelnõu omanikule ja naaberkinnisasja omanikele, kelle huve võivad kavandatavad tööd riivata, arvamuse avaldamiseks. Kui kooskõlastaja või arvamuse andja ei ole kümne päeva jooksul projekteerimistingimuste eelnõu saamisest arvates kooskõlastamisest keeldunud või arvamust avaldanud ega ole taotlenud tähtaja pikendamist, loetakse projekteerimistingimuste eelnõu kooskõlastaja poolt vaikimisi kooskõlastatuks või eeldatakse, et arvamuse andja ei soovi projekteerimistingimuste eelnõu kohta arvamust avaldada, kui seaduses ei ole sätestatud teisiti.

1.	Projekteerimise lähtematerjal
1.1.	Projekti koostamisel lähtuda kehtivatest normidest (EPN), standarditest (EVS) ja Eesti Vabariigi õigusaktidest.
1.2.	Kehtiv üldplaneering: Audru Vallavolikogu 13.05.2010 määrusega nr 19 kehtestatud „Audru valla üldplaneering“.
1.3.	Katastriüksuse sihtotstarve: maatulundusmaa 100%. 
1.4.	Krundi üldplaneeringujärgne juhtfunktsioon: osaliselt elamumaa.
1.5.	Kinnistu suurus 68558 m2.
1.6.	Kinnistu on ehitisregistri andmetel hoonestamata.

2.	Linnaehituslikud ja arhitektuursed nõuded projekteerimiseks
2.1.	ÜLDIST: kavandatakse püstitada uus ühepereelamu. Uus elamu peab sobituma mahult ja otstarbelt piirkonna väljakujunenud keskkonda ning arvestama piirkonna olemasoleva hoonestuslaadi ja miljööga.
2.2.	HOONESTUSALA: arvestama peab avaliku tee kaitsevööndit, vt lisatud asendiskeemi. Hoone kavandada kinnistule selliselt, et oleks tagatud maaparandussüsteemi toimivus. Ehitised paigutatakse naaberkinnistust 4m kaugusele, et tagada tuleohutuseks vajalik kuja võrdsetel alusel ning põhjendatud juhul võib paigutada ehitise kinnistu piirile, mis eeldab täiendavate tuleohutust tagavate meetmete kasutusele võtmist.
2.3.	ELAMU LUBATAV SUURIM EHITISEALUNE PIND: 260 m².
2.4.	KÕRGUSLIK SIDUMINE: hoone ±0.00 = (kõrgusmärk) anda projektiga. Kasutada EH200 kõrgussüsteemi.
2.5.	LUBATUD SUURIM KÕRGUS: 8,5 meetrit arvestatuna antud hoonet ümbritsevast keskmisest olemasolevast maapinnast (maapinna kõrgus kavandatava hoone asukohas ca abs +15.00 m, kõrgus on EH 2000 kõrguste süsteemis ja saadud Maa-ameti geoportaali lehelt http://xgis.maaamet.ee).
2.6.	KATUSETÜÜP: hoonel ette näha viilkatus.
2.9.	KATUSEKALLE: 25 – 45º.
2.10.	SADEMEVEED: Projekti mahus lahendada sademevete kogumine ja ärajuhtimine. Sademevett ei tohi juhtida naaberkinnistutele.
2.11.	HARJAJOON/RÄÄSTAJOON: lahendada projektiga. 
2.12.	AKNAD JA UKSED: avatäidete kuju ja jaotus lahendada projektiga. Vältida suurte klaasipindadega aknaid ning aknad kavandada raamijaotusega.
2.13.	VÄLISVIIMISTLUS: kasutada naturaalseid materjale nagu puit ja krohv.
2.14.	PIIRDED: vajadusel rajada kuni 1,6 m kõrgune läbipaistev piire. Läbipaistmatu piire ei tohi olla kõrgem kui 1,2 m. 
2.15.	TEED JA JUURDEPÄÄS: Kärbu-Kõima teelt olemasoleva mahasõidu kaudu.
2.16.	HEAKORD JA HALJASTUS: maha võetud puud krundil asendada. Vajadusel tihendada teeäärset kõrghaljastust.
2.17.	PARKIMINE: oma kinnistul vähemalt 2 parkimiskohta.

3.	Ehituslikud (insenertehnilised) nõuded projekteerimiseks
3.1. 	Tagada ehitise vastavus tuleohutusnõuetele, sh tagada normatiivsed tuleohutuskujad või tuleohutusnõuded normatiivsest väiksema kuja puhul.
3.2.	Ehitusprojekti koostamisel lahendatakse hoonega seotud tehnovõrgud ja -rajatised (vesi, kanalisatsioon, elekter, küte, gaas jne) ning juurdepääs avalikult teelt.
3.3.	Asendiplaanil esitada hoone nurgapuntide koordinaadid ning maapinna kõrgusmärgid.

4.	Projekti kooskõlastamise tingimused
4.1.	Enne ehitusprojekti esitamist ehitusloa saamiseks esitada hoone eskiisprojekt planeerimisosakonna arhitektidele arvamuse avaldamiseks. Eskiisi joonised (asendiplaan, põhiplaanid, vaated, lõige) esitada vastavalt mõõtkavale, vaated värviliselt koos kavandatavate välisviimistluse materjalidega
4.2.	Ehitusprojekti kooskõlastada Põllumajndus- ja Toiduametiga

5.	Muud nõuded
5.1.	Ehitusprojekt vormistada mitte vanemale kui kahe aasta vanusele maa-ala topograafilisele plaanile, mille mõõtkava on 1:500. Vertikaalplaneerimise kavandamiseks ja tuleohutuskuja arvestamiseks peab topo-geodeetilise uuringu ala ulatuma 8 m üle kinnistu piiri. Enne mõõdistustööde teostamist tuleb topo-geodeetilisi uuringuid läbi viival isikul pöörduda Pärnu Linnavalitsuse planeerimisosakonna poole mõõdistustöö registreerimiseks (Suur-Sepa 16, Pärnu linn 80098, Pärnu linn, tel 4448373). Topo-geodeetiline uuring peab vastama majandus- ja taristuministri 14.04.2016 määrusele nr 34 „Topo-geodeetilisele uuringule ja teostusmõõdistamisele esitatavad nõuded“.
5.2.	Projekteeritavad hooned ja rajatised siduda L-EST97 tasapinnaliste ristkoordinaatide süsteemis ja EH2000 kõrgussüsteemis. Täiendavad sidemed anda joonmõõtudega kas olemasolevatest hoonetest või krundi piirist.
5.3.	Ehitusprojekt peab vastama majandus- ja taristuministri 21.07.2015 määrusele nr 97 „Nõuded ehitusprojektile“. Kõiki projekteerimistingimuste nõudeid käsitleda ehitusprojektis.
5.4.	Projektis peavad olema selgelt välja toodud kasutatavad materjalid ja värvitoonid.
5.5.	Ehitisega seotud tehnovõrkude ja -rajatiste, juurdepääsuteede ning parkimiskohtade ja haljastuse lahendused tuleb esitada projekti koosseisus.
5.6.	Kooskõlastamiseks esitatava projekti asendiplaan, sidumisjoonis, vertikaalplaneerimine ja insenerkommunikatsioonide projektjoonised esitada tekst .doc või .rtf formaadis ja graafiline osa .dwg või .dgn formaadis failidena lisaks paberkandjale digitaalsel andmekandjal. Väljastatud projekteerimistingimused ja muu projektiga seonduv informatsioon lisada projekti kausta.
5.7.	Ehitusloa taotlemiseks esitatav projekt koos kooskõlastatud eskiisiga esitada elektrooniliselt Ehitisregistri kaudu või Suur-Sepa 16 I korruse infolauda või vastuvõtuaegadel planeerimisosakonda tuba 318.

6.	Käesolevad projekteerimistingimused kehtivad viis aastat (Ehitusseadustik § 33 lg 1).

Lähtudes eeltoodust ja ehitusseadustiku § 28, § 26 lg 2 p 1 ning Pärnu Linnavolikogu 01.02.2018 määruse nr 4 „Planeerimise ja ehitusalase tegevuse korraldamine Pärnu linnas” § 6 p 1 alusel 

OTSUSTAB
1.	Anda välja projekteerimistingimused üksikelamu püstitamiseks Pärnu linnas Kihlepa külas Õismetsa kinnistule (katastritunnus 15905:002:0119)
2.	Teha otsus teatavaks projekteerimistingimuste taotlejale.
3.	Otsust on võimalik vaidlustada 30 päeva jooksul otsuse teatavakstegemisest, esitades kaebuse halduskohtule halduskohtumenetluse seadustikus sätestatud korras või vaide Pärnu Linnavalitsusele haldusmenetluse seaduses sätestatud korras.
4.	Otsus jõustub teatavakstegemisest taotlejale.
(allkirjastatud digitaalselt)
Kaido Koppel
osakonna juhataja

Lisa: asendiskeem Õismetsa kinnistu hoonestusalaga

Aleksander Saak
521 4486, aleksander.saak@parnu.ee